Komission asetus (EY) N:o 1675/2001, annettu 21 päivänä elokuuta 2001, tuontitodistusten myöntämisestä tietyille EY/MMA-alkuperäkumulaatiota soveltaen tuotetuille sokerialan tuotteille



Virallinen lehti nro L 226 , 22/08/2001 s. 0004 - 0004



Komission asetus (EY) N:o 1675/2001, annettu 21 päivänä elokuuta 2001, tuontitodistusten myöntämisestä tietyille EY/MMA-alkuperäkumulaatiota soveltaen tuotetuille sokerialan tuotteille EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon merentakaisten maiden ja alueiden assosioinnista Euroopan yhteisöön 25 päivänä heinäkuuta 1991 annetun neuvoston päätöksen 91/482/ETY(1), sellaisena kuin se on viimeksi muutettuna päätöksellä 2001/161/EY(2), ottaa huomioon merentakaisista maista ja merentakaisilta alueilta tapahtuvan EY/MMA-alkuperäkumulaatiota soveltaen tuotetun sokerin sekä AKT/MMA- ja EY/MMA-alkuperäkumulaatiota soveltaen valmistettujen sokerin ja kaakaon sekoitusten tuonnin suojatoimenpiteistä 1 päivän heinäkuuta 2001 ja 1 päivän joulukuuta 2001 välisenä aikana 29 päivänä kesäkuuta 2001 annetun komission asetuksen (EY) N:o 1325/2001(3), sellaisena kuin se on muutettuna asetuksella (EY) N:o 1476/2001(4), ja erityisesti sen 2 artiklan yhdessä eräiden CN-koodeihin 1701 , 1702 , 1703 ja 1704 kuuluvien tuotteiden tuontitodistusten myöntämistä koskevista yksityiskohtaisista säännöistä AKT/MMA-alkuperän kasautumisen vuoksi 17 päivänä joulukuuta 1997 annetun komission asetuksen (EY) N:o 2553/97(5) ja erityisesti sen 5 artiklan 3 kohdan kanssa, sekä katsoo seuraavaa: (1) Asetuksen (EY) N:o 1325/2001 1 artiklan ensimmäisessä alakohdassa sallitaan EY/MMA-alkuperäkumulaatio enintään 4848 sokeritonnille CN-koodiin 1701 , 1806 10 30 ja 1806 10 90 kuuluvia tuotteita asetuksen soveltamisaikana. (2) Kansallisille viranomaisille on ennen 16 päivää heinäkuuta 2001 jätetty asetuksen (EY) N:o 1325/2001 mukaisesti kaksi tuontitodistushakemusta, joissa haettava kokonaismäärä ylittää käytettävissä olevan 4848 tonnin määrän. (3) Asetuksen (EY) N:o 1325/2001 2 artiklassa yhdessä asetuksen (EY) N:o 2553/97 5 artiklan 3 kohdan kanssa säädetään, että jos todistushakemukset johtavat vuotuisen 4848 tonnin sokerimäärän ylittymiseen, komissio antaa asetuksen, jossa vahvistetaan yhdenmukainen vähennyskerroin kutakin jätettyä hakemusta varten, ja keskeyttää uusien hakemusten vastaanottamisen asetuksen soveltamisaikana. (4) Komission on vahvistettava vähennyskerroin tuontitodistushakemusten myöntämistä varten ja keskeytettävä asetuksen (EY) N:o 1325/2001 mukaisesti jätettyjen uusien todistushakemusten vastaanottaminen, ON ANTANUT TÄMÄN ASETUKSEN: 1 artikla Myönnetään asetuksen (EY) N:o 1325/2001 2 artiklan 2 kohdan toisen alakohdan toisen luetelmakohdan mukaisesti 2 päivänä heinäkuuta 2001 jätetyt 4848:aa sokeritonnia koskevat tuontitodistushakemukset ja 11 päivänä heinäkuuta 2001 jätetyt 2172:ta tonnia CN-koodiin 1701 99 10 kuuluvaa sokeria koskevat tuontitodistushakemukset siten, että molemmissa tapauksissa hyväksytään 69,1 prosenttia haetusta määrästä. 2 artikla Keskeytetään uusien todistushakemusten vastaanottaminen asetuksen (EY) N:o 1325/2001 soveltamisajaksi. 3 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 21 päivänä elokuuta 2001. Komission puolesta Franz Fischler Komission jäsen (1) EYVL L 263, 19.9.1991, s. 1. (2) EYVL L 58, 26.6.2001, s. 21. (3) EYVL L 177, 30.6.2001, s. 57. (4) EYVL L 195, 19.7.2001, s. 29. (5) EYVL L 349, 19.12.1997, s. 26.